《鹊桥仙 其二 挽王母沈孺人》
清代·王士禄

伯鸾友孟，少君妃鲍，金石齐贞比寿。肃雍梱内不闻声，独自理、䌟絣井臼。

徵兰屡兆，诒防多谷，天锡累累组绶。史家班管好标题，会待取、日华重昼。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。